ADVANC ปลื้มคว้ารางวัลที่ 1 สุดยอดนายจ้างดีเด่นปี 2016
ADVANC รับรางวัล สุดยอดนายจ้างดีเด่นแห่งประเทศไทย ประจำปี 2016 ทั้งด้านการเป็นผู้นำที่มีประสิทธิภาพ, การสร้างวัฒนธรรมองค์กรที่มุ่งเน้นผลลัพธ์
29 ก.ค. 2559

 

นางกานติมา เลอเลิศยุติธรรม หัวหน้าคณะผู้บริหารด้านทรัพยากรบุคคล บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC รับรางวัล สุดยอดนายจ้างดีเด่นแห่งประเทศไทย ประจำปี 2016 ซึ่งจัดขึ้นโดย บริษัท เอออน ฮิววิท (ประเทศไทย) ร่วมกับสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย ที่มอบให้กับบริษัทที่มีการสร้างและรักษาความเป็นเลิศทางด้านการบริหารบุคลากร
ทั้งด้านการเป็นผู้นำที่มีประสิทธิภาพ, การสร้างวัฒนธรรมองค์กรที่มุ่งเน้นผลลัพธ์ และการมีภาพลักษณ์ของนายจ้างที่โดดเด่นและน่าเชื่อถือ สะท้อนการเป็นองค์กรที่พนักงานมีความพึงพอใจ และมีความผูกพันกับองค์กร สนับสนุนให้การทำงานมีประสิทธิภาพ เพื่อส่งมอบบริการที่ดีที่สุดให้กับลูกค้า
นอกจากนี้ บริษัท แอดวานซ์ คอนแท็คเซ็นเตอร์ จำกัด ในเครือเอไอเอส ยังได้รับรางวัลนายจ้างดีเด่นแห่งประเทศไทย ประจำปี 2016 ด้วย โดยมี มร.เจเรมี่ แอนดรูลิส ประธานเจ้าหน้าที่บริหาร บริษัท เอออน ฮิววิท (เอเชียตะวันออกเฉียงใต้) จำกัด เป็นผู้มอบรางวัล ณ โรงละครอักษรา คิง พาวเวอร์